**ikt.szám: ……../2022.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2022. augusztus 17 - én 18 óra 00 perckor megtartott nyilvános üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Kolonics Szilvia

Tima Zoltán Ferenc

Tóth Péter

képviselők

**Távol van**: Szakács Balázsné alpolgármester

**Tanácskozási joggal jelen van:** Novák Edit aljegyző

Meghívott: -

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 4 fő jelen van. Szakács Balázsné alpolgármester távolmaradását előre jelezte. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozta:

**38/2022.(VIII.17.) önkormányzati határozat**

Nagyacsád Község Önkormányzatának képviselő-testülete 2022. augusztus 17-i ülésének napirendjét az alábbiak szerint határozza meg:

1. Víziközmű-vagyon vagyonértékelés aktualizálása

Előadó: polgármester

1. 2023-2037 Gördülő Fejlesztési Terv véleményezése

Előadó: polgármester

1. Vegyes ügyek

Előadó: polgármester

**Napirendek tárgyalása:**

**1.)Víziközmű-vagyon vagyonértékelés aktualizálása**

**Előadó: polgármester**

Szalóky Nándor polgármester elmondja, hogy mielőtt a vagyonértékelést 2019-ben elkészítette a Bakonykarszt Zrt., melyet akkor ki is fizettünk. Most szükséges ennek aktualizálása, mely várhatóan az akkori értékelés költségének 10 %-át teszi ki. Ehhez kiküldésre került egy megállapodás tervezet, melyben a költség megosztásáról döntene a testület, mivel a vagyon közös Nemesgörzsöny településsel.

Időközben megérkezett a rezsiemelés miatt egy újabb megkeresés a Bakonykarszt Zrt-től, melyben felvázolja a társaság jelenlegi helyzetét, és tájékoztat a további működés lehetőségeiről. Az első lehetősége az önkormányzatnak, mint ellátásért felelősnek a tulajdonosi tőkeemelés. Sajnos erre az önkormányzatnak nincs anyagi fedezete, így marad a második lehetőség, az integráció. A 2011. évi CCIX. tv. lehetőséget teremtett arra, hogy intergrációs program keretében a víziközműszolgáltatást, mint önkormányzati közfeladatot az ellátásért felelősök az állam részére önkéntesen, ingyenesen átadhatják. Ehhez egy Szándéknyilatkozat elfogadására van szükség. Ismerteti a szándéknyilatkozat tartalmát.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozza:

**39/2022. (VIII.17.) önkormányzati határozat**

Nagyacsád Község Önkormányzat Képviselő-testülete úgy döntött, hogy a víziközmű szolgáltatásról szóló 2011. évi CCIX. törvény 5/H §-ában foglaltakra tekintettel kinyilvánítjuk azon szándékunkat, miszerint az önkormányzatunkat terhelő víziközmű-szolgáltatás biztosítása vonatkozásában fennálló ellátási kötelezettség a Magyar Államra történő átruházására irányuló Integrációs Programban részt kívánunk venni. E körben tárgyalásokat kezdeményezünk a Nemzeti Vízművek Zrt.-vel az alábbi tárgykörökben:

- a víziközmű vagyon és az azt működtető vagyon átadásáról,  
- az átadással érintett víziközmű-rendszer üzemeltetését szerződéses jogviszony alapján ellátó  
BAKONYKARSZT Zrt-nél fennálló társasági részesedés ingyenes átruházásáról, valamint  
- az átruházással érintett víziközmű vagyonhoz tartozó, víziközmű-fejlesztésre fel nem használt források tulajdonjogának térítésmentesen, nyilvántartási értéken történő átvezetéséről.  
A szándéknyilatkozat kötelezettséget a víziközmű, a működtető vagyon vagy a szolgáltatóban  
fennálló tulajdoni részesedés átruházására nem eredményez.

Felelős: polgármester

Határidő:azonnal

Szalóky Nándor polgármester elmondja, hogy a fenti szándéknyilatkozat tükrében nem javasolja a vagyonértékelés felülvizsgálatának kifizetését, mivel a vagyon előre láthatólag átadásra kerül a Magyar Állam javára.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozza:

**40/2022. (VIII.17.) önkormányzati határozat**

Nagyacsád Község Önkormányzat Képviselő-testülete úgy döntött hogy a 39/2022. (VIII.17.) határozattal elfogadott Szándéknyilatkozat okán nem kívánja elvégeztetni a víziközmű-vagyon vagyonértékelésének felülvizsgálatát.

Felelős: polgármester

Határidő: 2023. augusztus 31.

**2)2023-2037 Gördülő Fejlesztési Terv véleményezése**

**Előadó: polgármester**

Szalóky Nándor polgármester elmondja, hogy a Bakonykarszt Zrt. elkészítette a Gördülő Fejlesztési Tervet a 2023-2037 időszakra, mind a 26. sorszámú Nemesgörzsöny ivóvízellátó víziközmű-rendszer, mind a 76. sorszámú Nagyacsád szennyvízelvezető és –tisztító víziközmű-rendszer tekintetében.

Ismerteti a beruházási és pótlási terveket.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**41/2022. (VIII.17.) önkormányzati határozat**

Nagyacsád Község Önkormányzat Képviselő-testülete úgy döntött, hogy elfogadja a Bakonykarszt Zrt által készített, 76. sorszámú, Nagyacsád szennyvízelvezető és –tisztító víziközmű-rendszer 2023-2037. időszakra szóló Gördülő Fejlesztési Tervét. Felhatalmazza a polgármestert a szükséges intézkedések megtételére.

Felelős: polgármester

Határidő: azonnal

Szalóky Nándor polgármester megkérdezi, hogy 26. sorszámú Nemesgörzsöny ivóvízellátó víziközmű-rendszer tervével kapcsolatban van-e valakinek kérdése?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**42/2022. (VIII.17.) önkormányzati határozat**

Nagyacsád Község Önkormányzat Képviselő-testülete úgy döntött, hogy elfogadja a Bakonykarszt Zrt által készített, 26. sorszámú Nemesgörzsöny ivóvízellátó víziközmű-rendszer 2023-2037. időszakra szóló Gördülő Fejlesztési Tervét. Felhatalmazza a polgármestert a szükséges intézkedések megtételére.

Felelős: polgármester

Határidő: azonnal

**3)Vegyes ügyek**

**Előadó: polgármester**

Szalóky Nándor polgármester tájékoztatja a Képviselő-testületet, hogy levélben kereste meg Nemzeti Földügyi Központot a becsérték felülvizsgálata miatt, melyhez csatolva lettek az utóbbi két év földkifüggesztései. Ezekkel próbáltuk alátámasztani a túlzó értékbecslést. A megkeresésünkre azt a tájékoztatást kaptuk, hogy lehetőség van a felülvizsgálatra, kirendelnek egy másik értékbecslőt. Meg kel előlegeznünk az újbóli értékbecslést, amennyiben az új értékbecslés a meglévő forgalmi értéket megerősíti, a mi költségünk marad, viszont ha megváltoztatásra kerül, a költségeket az NFK viseli. Kérik nyilatkozatunkat arra vonatkozólag, ha a forgalmi érték nem változik, vállaljuk az értékbecslés költségét.

Javasolja, hogy ezt a kockázatot még vállalja az önkormányzat.

A Képviselő-testület a javaslattal egyetért.

Szalóky Nándor polgármester elmondja, hogy a szennyvíztelepen meghibásodás történt, 709ezer Ft a javítási költség a Bakonykarszt Zrt tájékoztatása alapján. Kéri a Képviselő-testület jóváhagyását.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**43/2022. (VIII.17.) önkormányzati határozat**

Nagyacsád Község Önkormányzat Képviselő-testülete úgy döntött, hogy az oldott oxigénmérő meghibásodásának javítására elfogadja a Bakonykarszt Zrt. ajánlatát 558.380.-Ft áfa összegben adott árajánlatát. Felhatalmazza a polgármestert a szükséges intézkedések megtételére.

Felelős: polgármester

Határidő:azonnal

Szalóky Nándor polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2022. augusztus 17-i nyilvános ülést 19 óra 10 perckor berekeszti.

K.m.f.

Szalóky Nándor Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző